2 . Ef niðurstöðurnar benda til þess að þú sért með drómasýki eða annað svefnvandamál er mikilvægt er að kynna sér drómasýki vel til að átta sig á því hvort einkennin eiga við þig eða ekki . Á síðunni " Hvað er drómasýki " hér á vefnum eru ítarlegar upplýsingar um drómasýki á íslensku , mestmegnis unnar upp úr fræðilega hluta BA ritgerðarinnar “ Drómasýki á Íslandi ” frá árinu 2019 . Þar er hægt að lesa frekar um ólíkar upplifanir nokkurra Íslendinga sem tóku þátt í rannsóknarverkefninu . Þegar verið er að lesa um einkenni drómasýki getur stundum verið erfitt að tengja þær upplýsingar við manns eigin upplifun . Við höfum því gert okkar besta til að lýsa einkennum vel . Hafið í huga að einkenni geta verið mismunandi eftir fólki . Til að taka dæmi , þá getur einn upplifað mjög sterka kataplexíu og hrunið í gólfið við minnsta áreiti , en annar einstaklingur upplifir kataplexíu það sterkt að hann hrynur í góllfið við aðeins ákveðið áreiti , en að öðru leiti eru einkennin mild . Algengt er að heimillislæknar og jafnvel sérfræðingar hafi ekki nægilega mikla þekkingu á þessun flókna sjúkdómi , svo gott er að undirbúa sig vel til að hraða ferlinu . 3 . Þegar þú ert búinn að kynna þér sjúkdóminn vel , og átta þig á hvaða einkenni eiga við þig , er gagnlegast að halda svefndagbók í nokkrar vikur . Svefndagbók heldur utan um upplýsingar um svefnrútínur og allt annað sem gæti gefið vísbendingu um hvert vandamálið er . Dæmi eru um að heimilislæknar taki greiningarferlið ekki lengra fyrr viðkomandi hafi skráð svefndagbók . Ef þú villt ekki nota svefndagbók er samt gagnlegt að fylgjast með eftirfarandi , þar sem þessar upplýsingar geta gefið mikilvægar upplýsingar sem hjálpa til við greiningu drómasýki : Hvenær farið er að sofa ? Hvenær þú vaknar morguninn eftir ? Hversu oft vaknar þú á nóttunni og á hvaða tímum ? Hversu fast svafst þú ? Dreymdi þig eitthvað ? Lítið eða mikið ? Hvernig leið þér þegar þú vaknaðir ? Stundaðir þú hreyfingu þennan dag Hvernig mat borðaðir þú , drakkstu kaffi ? Notaðiru lyf ? Hvernig lyf og hvenær ? Hversu oft koma þreytuköst , hversu líklegt er að þú fáir þreytuköst og hvað vara þau lengi ? Ertu með kataplexíu ? Hvað triggerar kataplexíuna ? Allar þessar upplýsingar koma fram í svefndagbókinni sem er nefnd hér fyrir ofan . 4 . Hafðu svefndagbókina með til að sýna heimilislækninum eða taugalækninum sem þú ferð til . Heimilislæknir eða taugalæknir sendir beiðni um svefnrannsókn sem framkvæmd er á Landspítalanum . Í svefnrannsókn eru mældar heilabylgjur , svefnstig og ýmis önnur atriði sem þarf að skoða samkvæmt greiningarviðmiðum . ( sjá nánari umfjöllun hér ) Gott er að skoða upplýsingar um aðra svefnsjúkdóma eins og Ideiopathic hypersomnia , sem er svipaður og drómasýki , með svipuð einkenni á yfirborðinu , en eru ekki af sömu orsökum eða að birtingarmynd einkennanna er örlítið ólík . Margir telja sig vera með drómasýki en fá greininguna IH .